‘हम रौंदे हुए हैं’ इसी अनुभूति का दूसरा प्रतीक है ‘सेतु’, जो सीपियों से इस मामले में विशेष है कि वह देश, काल और व्यक्ति की भिन्न सत्ताओं को जोड़ता है. यह सेतु भी एक प्रकार का रौंदा हुआ इन्द्र धनु ही है किन्तु यह छायावादी कवि का शून्य में लटका हुआ ‘आशा का सेतु’ नहीं है बल्कि ‘मानव से मानव का हाथ मिलने से बनता है’ और इसलिए सह सेतु ‘जो है और जो होगा’ उसको मिलाता है! यदि नये कवि की यह आशंका सच्ची है तो ‘नयी कविता की सम्भाव्य भूमिका’ इसी पथ से प्रारंभ होगी.